**Let United Airlines 93** bol vnútroštátny let na trase z Newark Liberty International Airport v Newarku v New Jersey na San Francisco International Airport, ktorý bol počas útokov z 11. septembra 2001 unesený štyrmi teroristami, ktorí sa dostali do pilotnej kabíny, premohli pilotov a získali kontrolu nad lietadlom, ktoré následne naviedli smerom na Washington D.C. Niekoľko pasažierov sa počas únosu spojilo pomocou mobilných telefónov s ľuďmi na zemi a dozvedeli sa o útokoch v New Yorku a Washingtone vykonaných unesenými lietadlami. Pasažieri sa teda rozhodli teroristov premôcť, zmocniť sa kontroly nad lietadlom a zabrániť tak ďalšiemu útoku. Po súboji medzi pasažiermi a teroristami sa lietadlo zrútilo pri obci Shanksville v Pensylvánii, asi 240 km severozápadne od Washingtonu D.C. Všetky osoby na palube pri zrútení lietadla zahynuli.

Únoscovia
---------

Hlavnou osobou únosu letu 93 bol Ziad Jarrah, ktorý sa po prevzatí kontroly nad lietadlom ujal pilotovania. Narodil sa v bohatej libanonskej rodine a bol vychovávaný v sekulárnom duchu. Chcel sa stať pilotom a v roku 1996 sa presťahoval do Nemecka, kde začal študovať nemecký jazyk na Univerzite v Greifswalde. O rok neskôr sa presťahoval do Hamburgu, kde začal študovať Aerokozmické technológie na  Hamburskej univerzite aplikovaných vied. Počas pobytu v Hamburgu sa postupne stával silne veriacim a začal sa stýkať s radikálnou hamburskou bunkou. V januári 2000 odcestoval do Afganistanu, kde sa stretol s vodcom al-Kájdy Usámom bin Ládinom. Späť do Hamburgu sa vrátil počas januára a vo februári oznámil, že mu ukradli pas. Americká ambasáda v Berlíne mu v máji vystavila turistické vízum. V júni 2000 presídlil Jarrah na  Floridu, kde začal navštevovať kurzy lietania. Jeho rodina krátko po útokoch vyhlásila, že bol nevinným pasažierom.

Traja ďalší únoscovia boli pripravovaní k násilnému vpádu do kokpitu a premožení posádky. Prvý z nich, Ahmed al-Nami, pristál na turistické vízum na Miami na Floride 28. mája 2001 spolu s únoscami letu United Airlines 175 Hamza al-Ghamdim a Mohand al-Shehrim. Druhý únosca, Ahmed al-Haznawi, pristál na Miami 8. júna 2001 spolu s únoscom letu American Airlines 11 Wail al-Sherim. Tretí únosca, Saeed al-Ghamdi, pristál v Orlande na Floride 27. jún 2001 spolu s únoscom letu 175 Fayez Banihammadem. Všetci traja únoscovia do Spojených štátov prileteli z Dubaja.

Referencie
----------

1. ↑  KENNEDY, Helen. Hijack Plot Barede on Al Qaeda Video.  *Daily News*, 2002-09-10. Dostupné online [cit. 2008-06-22].
2. ↑  YARDLEY, Jonathan. *The 9/11 Hijackers* [online]. 2005-05-01, [cit. 2008-06-22]. Dostupné online.
3. ↑   *The Story of Ziad Jarrah* [online]. Canadian Broadcasting Corporation, 2005-01-19, [cit. 2008-06-22]. Dostupné online.
4. 1 2   *Hamburg cell reveals details* [online]. CNN, 2001-09-18, [cit. 2008-06-22]. Dostupné online. Archivované 2009-01-23 z originálu.
5. ↑  FREEDBERG, Sydney P. He seemed like such a nice boy. *St. Petersburg Times*, 2001-10-14. Dostupné online [cit. 2008-06-22].
6. ↑  POPKIN, Jim. Video showing Atta, bin Laden is Unearthed. *MSNBC*, 2006-10-01. Dostupné online [cit. 2008-06-22].
7. ↑   *George Tenet's al-Qaid testimony* [online]. 2002-10-18, [cit. 2008-06-22]. Dostupné online.
8. 1 2 3 4   *monografia on 9/11 and Terrorist Travel*. [s.l.] : National Commission on Terrorist Attacks Upon the United States. [Cit. 2008-06-22]. Dostupné online. Kapitola Chronology, s. 40.
9. ↑  SADLER, Brent. *Uncle calls hijack suspect 'innocent passenger'* [online]. CNN, 2001-09-17, [cit. 2008-06-22]. Dostupné online. Archivované 2009-03-30 z originálu.
10. ↑  SERRANO, Richard A. Moussaoui jury Hears struggle to the death. *The Dallas Morning News*. Dostupné online [cit. 2008-06-22]. Archivované 2008-09-26 z originálu.

Zdroj
-----

* *Tento článok je čiastočný alebo úplný preklad článku Let United Airlines 93 na českej Wikipédii (číslo revízie nebolo určené).*